Tiedonanto kauppiaille - Alkuperäsääntöjen täytäntöönpano EY-Meksiko-sopimuksen yhteydessä



Virallinen lehti nro C 187 , 06/07/2000 s. 0003 - 0007



Tiedonanto kauppiaille Alkuperäsääntöjen täytäntöönpano EY-Meksiko-sopimuksen yhteydessä (2000/C 187/03) Heinäkuun 1. päivänä 2000 voimaan tulevan Euroopan yhteisön ja Meksikon vapaakauppasopimuksen liitteessä III (EY-Meksiko-yhteisneuvoston päätös N:o 2/2000(1) annetaan määräykset käsitteen "alkuperätuotteet" määrittelystä ja hallinnollisen yhteistyön menetelmistä. EY-MEKSIKO-YHTEISNEUVOSTON PÄÄTÖKSESSÄ N:o 2/2000 OLEVAN LIITTEEN III KUVAUS Liitteen III rakenne ja yleiset määräykset ovat käytännössä samat kuin Eurooppa-sopimusten alkuperäsäännöistä tehtyihin pöytäkirjoihin sisältyvät määräykset. Lisäyksessä I (Alkuhuomautukset lisäyksissä II ja II a olevaan luetteloon) ja lisäyksessä II (Luettelo ei-alkuperäaineksiin sovellettavista valmistus- tai käsittelytoimista, jotka on tehtävä, jotta valmistettu tuote voi saada alkuperäaseman) annetaan kuitenkin uusia määräyksiä. Lisäyksessä II annetaan pysyvät alkuperäsäännöt, joihin sovelletaan tiettyjen sääntöjen voimaantuloajankohtaa koskevia erityismääräyksiä. Lisäyksessä II a annetaan väliaikaisesti sovellettavat alkuperäsäännöt sekä määräykset kiintiöiden yhteydessä sovellettavista alkuperäsäännöistä. Yhteisissä julistuksissa määrätään mahdollisuudesta tarkistaa tiettyjä liitteessä III olevia määräyksiä. 1. Pysyvät alkuperäsäännöt Lisäyksessä II annettuja pysyviä alkuperäsääntöjä, jotka tulevat voimaan 1. heinäkuuta 2000, voidaan tietyissä tapauksissa soveltaa vasta myöhemmin. Tämä koskee esimerkiksi vaatteiden valmistukseen tarkoitettujen kankaiden painamiseen liittyvää sääntöä (62 ryhmä - sääntöä sovelletaan 31. joulukuuta 2002 jälkeen) tai liinavaatteisiin liittyvää sääntöä (63 ryhmä - sääntöä sovelletaan 31. joulukuuta 2003 jälkeen, jollei sekakomitea toisin päätä). Kiintiöiden yhteydessä sovellettavat alkuperäsäännöt Lisäyksessä II annettujen sääntöjen lisäksi ylimääräisiä sääntöjä voidaan soveltaa yhteisön Meksikon-viennissä sovellettavien kiintiöiden yhteydessä. Nämä ylimääräiset säännöt esiintyvät itse asiassa Eurooppa-sopimuksissa ja niitä sovelletaan yksinomaan yhteisössä painettuihin kankaisiin (52, 54, 55 ja ex 58 ryhmä) ja yhteisössä kokoonpantuihin ja Meksikoon vietyihin jalkineisiin (nimikkeet 6402-6404) (kiintiöjärjestelmästä kerrotaan lähemmin jäljempänä). Käytännössä kyseiset tuotteet voivat täyttää eri sääntöjä saadakseen jommankumman sopimuspuolen alkuperätuotteen aseman. 1.1 Tekstiilit Seuraavanlaisia 52, 54 ja 55 ryhmän ja nimikkeiden 5801, 5806 ja 5811 painettuja kankaita pidetään alkuperätuotteina: - yhteisön ja/tai Meksikon alkuperäaineksista valmistetut kankaat (kahdenvälinen kumulaatio) - kookoskuitulangasta, luonnonkuiduista, karstaamattomista, kampaamattomista tai muuten kehruuta varten käsittelemättömistä katkotuista tekokuiduista, kemiallisista aineista, tekstiilimassasta tai paperista valmistetut 52, 54 ja 55 ryhmän kankaat; luonnonkuiduista, kemiallisista aineista tai tekstiilimassasta valmistetut nimikkeiden 5801, 5806 ja 5811 kankaat(2) - kankaat, joiden valmistukseen liittyy "painaminen ja vähintään kaksi valmistelu- tai viimeistelytoimenpidettä (kuten pesu, valkaisu, merserointi, lämpökiinnitys, nukitus, kalanterointi, kutistumisen estävä käsittely, kestoviimeistely, dekatointi, kyllästäminen, parsinta ja noppaus), jos painamattoman kankaan arvo ei ylitä 47,5 %:a tuotteen vapaasti tehtaalla -hinnasta", kullekin Harmonoidun järjestelmän asianomaiselle ryhmälle vahvistettujen kiintiöiden rajoissa (lisäyksessä II olevat alaviitteet) - nimikkeiden 5801, 5806 ja 5811 puuvillakankaat, jotka on kudottu puuvillalangasta ja joiden valmistukseen liittyy painaminen ja vähintään kaksi valmistelu- tai viimeistelytoimenpidettä (kuten pesu, valkaisu, merserointi, lämpökiinnitys, nukitus, kalanterointi, kutistumisen estävä käsittely, kestoviimeistely, dekatointi, kyllästäminen, parsinta ja noppaus). 1.2 Jalkineet Seuraavanlaisia nimikkeiden 6402-6404 jalkineita pidetään alkuperätuotteina: - jalkineet, jotka on valmistettu yhteisön ja/tai Meksikon alkuperäaineksista (kahdenvälinen kumulaatio) - jalkineet, joiden valmistuksessa "kaikki käytetyt ainekset luokitellaan eri nimikkeeseen kuin tuote, lukuun ottamatta nimikkeen 6406 päällisiä ja niiden osia, muita kuin kovikkeita" (päällisten ja niiden osien, muiden kuin kovikkeiden, on oltava jommankumman sopimuspuolen alkuperäaineksia) "ja kaikkien käytettyjen ainesten arvo ei ylitä 60 %:a tuotteen vapaasti tehtaalla -hinnasta" (lisäyksessä II oleva sääntö) - jalkineet, jotka valmistetaan "minkä tahansa nimikkeen aineksista paitsi nimikkeen 6406 kokoonpannuista päällisistä, jotka on kiinnitetty sisäpohjiin, tai muista nimikkeen 6406 pohjan osista", kullekin nimikkeelle vahvistettujen kiintiöiden rajoissa. Nimikkeen 6403 jalkineiden osalta tämä mahdollisuus koskee ainoastaan jalkineita, joiden tullausarvo on yli 20 Yhdysvaltain dollaria parilta (lisäyksessä IIa oleva sääntö). 2. Väliaikaiset alkuperäsäännöt Lisäyksessä IIa annettuja väliaikaisia alkuperäsääntöjä sovelletaan asianomaisiin tuotteisiin sopimuksen voimaantulosta ilmoitettuun määräaikaan saakka lisäyksessä II annettujen sääntöjen sijasta. Näitä sääntöjä sovelletaan: - joko molempiin sopimuspuoliin esimerkiksi nimikkeiden ex 2914 ja ex 2915 kemikaalien, nimikkeen 4104 nauta- ja hevoseläinten nahan, 61 ja 62 ryhmän tiettyjen vaatteiden, nimikkeiden 8407 ja 8408 koneiden tai nimikkeen 8703 autojen, nimikkeen 8706 alustojen ja nimikkeen 8707 korien osalta - tai toiseen sopimuspuoleen yhteisön Meksikolle myöntämien, nimikkeiden ex 8701, 8702 ja 8704 ajoneuvoja koskevien sellaisten kiintiöiden yhteydessä, joita hallinnoidaan tavanomaisen yhteisön järjestelmän mukaisesti. 3. Yhteiset julistukset Yhteisissä julistuksissa käsitellään sitä, kuinka sekakomitea voi tarkastella, laajentaa tai lykätä tiettyjen sääntöjen ja kiintiöiden määrien soveltamista. MEKSIKOON SUUNTAUTUVAAN VIENTIIN SOVELLETTAVA KIINTIÖJÄRJESTELMÄ Meksikon sinne suuntautuvassa EY:n viennissä soveltamia tariffikiintiöitä hallinnoi Secretaría de Comercio y Fomento Industrial (SECOFI); kiintiöt myönnetään huutokauppajärjestelmää soveltaen. Huutokauppajärjestelmä Huutokauppailmoitus, jossa ilmoitetaan tarjouskilpailua koskeva kiintiö, paikka ja aika, julkaistaan Meksikon virallisessa lehdessä vähintään 20 päivää ennen osallistujien kirjaamista. Osapuolet, joita asia koskee, voivat tutustua tarjouskilpailua koskeviin tietoihin kuten kiintiön lajiin ja määrään, osallistumisvaatimuksiin, huutokaupassa sovellettaviin perusteisiin ja todistusten voimassaoloaikaan. Huutokauppa ratkaistaan "vähiten voittavan hinnan" periaatetta soveltaen. Kukin osallistuja voi tehdä viisi tarjousta, joissa se ilmoittaa halutut määrät ja hinnan, jonka osallistuja on valmis maksamaan kyseisistä määristä (vähintään yksi Meksikon centavo tarjoukselta). Kiintiö jaetaan hinnoiltaan korkeimpien tarjousten tekijöiden kesken, kunnes kiintiö on jaettu loppuun. Nämä huutokaupan voittajat maksavat tosiasiassa vähiten voittavan hinnan. Jos kiintiötä ei ole jaettu kokonaisuudessaan, maksettava hinta on yksi Meksikon centavo (tarjouksen vähimmäishinta). Kullekin voittajalle lähetetään kirje, jossa ilmoitetaan myönnetyt määrät ja voimassaoloaika sekä magneettikortti, josta määrät vähennetään kunkin tuontitapahtuman yhteydessä. Kiintiöitä jaetaan säännöllisesti uudestaan, kunnes kiintiön kokonaismäärä on käytetty. Alkuperän osoittaminen Voidakseen käyttää kiintiötä meksikolaisella tuojalla on oltava alkuperäselvitys, josta käy ilmi, että tuotteet täyttävät kiintiöiden osalta vahvistetun erityisen alkuperäsäännön. Tätä varten EUR.1-tavaratodistuksen tai kauppalaskuilmoituksen 7 kohtaan (Huomautuksia) on tehtävä seuraava merkintä: - nimikkeitä 5208-5212, 5407, 5408, 5512-5516, 5801, 5806 ja 5811 koskevien tekstiilikiintiöiden osalta Meksikoon tuotaessa: "Täyttävät lisäyksessä II annetun erityisen alkuperäsäännön" - nimikkeitä 6402, 6403 ja 6404 koskevien jalkinekiintiöiden osalta Meksikoon tuotaessa: "Täyttävät lisäyksessä IIa olevassa 9 huomautuksessa annetun erityisen alkuperäsäännön" Nimikkeitä ex 8701 (puoliperävaunujen vetotraktorit), 8702 ja 8704 koskevien tiettyjen ajouneuvojen kiintiöiden osalta on vastaavasti yhteisöön tuotaessa EUR.1-tavaratodistuksen tai kauppalaskuilmoituksen 7 kohtaan tehtävä seuraava merkintä: "Täyttävät lisäyksessä IIa olevassa 12.1 huomautuksessa annetun erityisen alkuperäsäännön". ALKUPERÄSELVITYKSIÄ KOSKEVAT TÄRKEÄT TIEDOT Olisi huomattava, että Meksikon tulliviranomaisten on hyväksyttävä sellaiset yhteisön tulliviranomaisten antamat EUR.1-tavaratodistukset, joita käytetään muissa etuuskohtelusopimuksissa, joissa yhteisö on sopimuspuolena, edellyttäen että: a) kyseisen EUR.1-todistuksen 8 kohdassa ilmoitetaan tavaroiden tariffiin luokittelu nimiketasolla (neljän numeron tasolla): ja b) päätöksessä 2/2000 olevassa liitteessä III esitetyt muut vaatimukset täyttyvät. Kauppalaskuilmoitusten osalta on syytä huomioida, että kyseisen ilmoituksen tekstissä (ks. liitteessä III oleva lisäys IV) on "toimivaltaisen valtion tahon luvan numeroa" koskeva lisämaininta; kyseisen luvan myöntää SECOFI. Huolimatta siitä, että tällä maininnalla on merkitystä ainoastaan vietäessä Meksikosta yhteisöön, se olisi merkittävä myös yhteisön jäsenvaltiossa valtuutetun viejän laatimiin kauppalaskuilmoituksiin. KOMISSION TIEDOT Voidakseen arvioida alkuperäsääntöjärjestelmän toimintaa komissio kerää yksityiskohtaisia tietoja sellaisista määristä, joiden osalta EUR.1-todistuksia ja kauppalaskuilmoituksia laaditaan vientikiintiöiden yhteydessä. Kauppalaskuilmoitusten käyttäjiä pyydetään ilmoittamaan kyseiset tiedot asianomaisen jäsenvaltion toimivaltaiselle keskustoimipaikalle (ks. liitteenä oleva toimipaikkaluettelo). Kyseinen toimipaikka toimittaa tiedot komissiolle vähintään kerran kuukaudessa. Vastaanotettujen tietojen mukainen kulloinenkin kokonaismäärätilanne esitetään päivittäin PO TAXUD:in www-sivustolla "Quotas & ceilings" (kiintiöt ja katot) (http://europa.eu.int/comm/taxation_customs/databases/quota_en.htm). Kukin kiintiö yksilöidään järjestysnumerolla seuraavasti: >TAULUKON PAIKKA> Kyseisellä www-sivustolla näiden kiintiöiden osalta tarkoitetaan käsitteellä "origin" (alkuperä) määräpaikkaa Meksikon ollessa määrämaa ja viittaus tuontiin ja menettelyihin vapaaseen liikkeeseen luovuttamiseksi jätetään huomiotta. Meksikon numerokoodi on 412. (1) EYVL L 157, 30.6.2000. Toistaiseksi liitteen III teksti on saatavissa ainoastaan Internetissä, osoitteessa: http://europa.eu.int/comm/trade/bilateral/mexico/fta.htm (2) Lisäyksissä annettuja sääntöjä sovelletaan ei-alkuperäaineksiin. LIITE Luettelo kussakin jäsenvaltiossa tietojen keräämisestä vastaavista keskustoimipaikoista >TAULUKON PAIKKA>